|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. február 17 - ei rendes**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára társasházi célbefizetések tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzata 2024. évi költségvetéséről szóló 6/2024. (II.21.) önkormányzati rendelet 13. § (4) bekezdése alapján *„Az Önkormányzat e rendeletében biztosított jogkörében a Pénzügyi és Kerületfejlesztési Bizottság dönt az* ***„6501 Egyéb felhalmozási célú támogatások államháztartáson kívülre” cím Társasházi közgyűlés határozata alapján célbefizetés*** *100 ezer Ft feletti befizetéshez kapcsolódó előirányzat felhasználásáról.”*

Az előterjesztésben részletezett kiadások fedezete 5.000.000,- Ft erejéig Budapest Főváros VII. Kerület Erzsébetváros Önkormányzata Képviselő-testületének a 2025. évi átmeneti gazdálkodás szabályairól szóló 36/2024. (XII.11.) önkormányzati rendeletében biztosítva van.

Budapest Főváros VII. kerület Erzsébetváros Önkormányzata Képviselő-testületének Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet (a továbbiakban: Vagyonrendelet) 21.§ (4) bekezdés a) pontja szerint *„A vegyes tulajdonú, önkormányzati tulajdoni hányaddal érintett társasházakban az önkormányzat képviselője, illetve meghatalmazottja nyilatkozatához a Pénzügyi és Kerületfejlesztési Bizottság hozzájárulása szükséges a rendes gazdálkodás keretein belüli többlet kötelezettség (célbefizetés), valamint a közösséget terhelő egyéb kötelezettség (pl. hitelfelvétel) vállalásához, ha az Önkormányzat tulajdoni részesedése a társasházban eléri vagy meghaladja a 25%-ot, vagy a kötelezettség meghaladja a nettó százezer forintot, de nem haladja meg a nettó ötvenmillió forintot;”*

A Vagyonrendelet 21. § (8) bekezdése alapján *„Az Önkormányzat költségvetését érintő, a*[*(3) bekezdés b)* pont](https://or.njt.hu/onkormanyzati-rendelet/647131#SZ21@BE3@POB)jában*, a*[*(4) bekezdés*](https://or.njt.hu/onkormanyzati-rendelet/647131#SZ21@BE4)*a) és b), valamint az*[*(5) bekezdés a)*](https://or.njt.hu/onkormanyzati-rendelet/647131#SZ21@BE5@POA)*és*[*b) pont*](https://or.njt.hu/onkormanyzati-rendelet/647131#SZ21@BE5@POB)*jaiban foglalt pénzügyi kötelezettség vállalásokhoz történő hozzájárulás megadása az Önkormányzat tárgyévi költségvetési rendeletében meghatározott keretek között történhet. A célbefizetések teljesítéséről a Pénzügyi és Kerületfejlesztési Bizottság dönt.”*

Az előterjesztés a fenti Vagyonrendeletben meghatározott vegyes tulajdonú, önkormányzati ingatlanok vonatkozásában tartalmazza az előírt célbefizetéseket az alábbiak szerint.

**I.**

**A 34310** **helyrajzi számú, Budapest VII. Klauzál utca 35. szám** alatti társasház az elektromos hálózat felújítását kívánja megvalósítani.

A 2024.07.01. – én tartott közgyűlésen a tulajdonosok a következőkről döntöttek a jegyzőkönyv szerint (I./1. melléklet):

***„3b./2024. (07.01.) sz. Határozat***

***A közgyűlés egyhangúlag megszavazza, hogy a villanyfelújításra előírt célbefizetés mértéke egységesen 101.791 Ft / albetét, tehát százegyezer-hétszázkilencvenegy forint albetétenként. A célbefizetést 2024. dec. 31-ig kell teljesíteni a társasház bankszámlájára.”***

Az Önkormányzat a Társasházban 512/10000 tulajdoni hányaddal rendelkezik a kataszteri lap szerint (I./2. melléklet), mely alapterületben kifejezve 115 m2. A Társasházban két albetét van az Önkormányzat tulajdonában (I./3. melléklet). A Társasház határozata szerint a célbefizetés előírásával az Önkormányzatot terhelő célbefizetés összege **203.582,- Forint** (2 albetét × 101.791,-Ft).

A Társasház adószámát és bankszámlaszámát a I./4. melléklet tartalmazza.

Az előterjesztésben fentebb részletezett kiadás fedezete a 2025. évi átmeneti gazdálkodás szabályairól szóló 36/2024. (XII.09.) számú rendeletben biztosítva van.

**II.**

**A 33557** **helyrajzi számú, Budapest VII. Péterfy Sándor utca 5. szám** alatti társasház a jobb oldali tető és tűzfal felújítását kívánja megvalósítani.

A 2024.12.03. – án tartott közgyűlésen a tulajdonosok a következőkről döntöttek a jegyzőkönyv szerint (II./1. melléklet):

***„2024.12.03./(2.) Határozat***

***A Közgyűlés 1.639 Th igen és 1.018 Th nem szavazat mellett elfogadja, hogy a társasház belső jobb oldali tető része és az ehhez tartozó tűzfal felújítására 4.800,-Ft/m2 célbefizetés legyen, melyet négy egyenlő részletben 2025. első négy hónapjában kell a tulajdonosoknak kifizetni.”***

Az Önkormányzat a Társasházban 2924/10000 tulajdoni hányaddal rendelkezik a kataszteri lap szerint (II./2. melléklet), mely alapterületben kifejezve 287 m2. A Társasház határozata szerint az eseti befizetések előírásával az Önkormányzatot terhelő célbefizetés összege **1.377.600,- Forint** (4.800,-Ft × 287 m2).

A Társasház adószámát és bankszámlaszámát az II./3. melléklet tartalmazza.

Az előterjesztésben fentebb részletezett kiadás fedezete a 2025. évi átmeneti gazdálkodás szabályairól szóló 36/2024. (XII.11.) számú rendeletben biztosítva van.

**Határozati javaslatok**

**I.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2025. (II.17.) határozata az elektromos hálózat felújításának megvalósítására az 1072 Budapest VII. kerület Klauzál utca 35. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **úgy dönt, hogy a 34310 helyrajzi számon nyilvántartott, természetben az 1072 Budapest VII. kerület, Klauzál utca 35.** szám alatti társasházban az Önkormányzat 512/10000 tulajdoni hányada, alapterületben kifejezve 115 m2 vonatkozásában **az elektromos hálózat felújításának megvalósítására a Társasház részére** aBudapest Főváros VII. Kerület Erzsébetváros Önkormányzata 2025. évi átmeneti gazdálkodás szabályairól szóló 36/2024. (XII.09.) önkormányzati rendeletének kiadási előirányzat terhére **203.582,- Forint** (2 albetét × 101.791,-Ft) **befizetésre kerüljön a Társasház számlájára**.

**Felelős:** Niedermüller Péter polgármester

**Határidő:** 2025. február 28.

**II.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2025. (II.17.) határozata a jobb oldali tető és tűzfal felújításának megvalósítására az 1076 Budapest VII. kerület Péterfy Sándor utca 5. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **úgy dönt, hogy a 33557 helyrajzi számon nyilvántartott, természetben az 1076 Budapest VII. kerület, Péterfy Sándor utca 5.** szám alatti társasházban az Önkormányzat 2924/10000 tulajdoni hányada, alapterületben kifejezve 287 m2 vonatkozásában **a jobb oldali tető és tűzfal felújításának** **megvalósítására a Társasház részére** aBudapest Főváros VII. Kerület Erzsébetváros Önkormányzata 2025. évi átmeneti gazdálkodás szabályairól szóló 36/2024. (XII.09.) önkormányzati rendeletének kiadási előirányzat terhére **1.377.600,- Forint** (4.800,-Ft × 287 m2) **befizetésre kerüljön a Társasház számlájára**.

**Felelős:** Niedermüller Péter polgármester

**Határidő:** 2025. április 30.

Budapest, 2025. február 4.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

I./1. melléklet Klauzál utca 35. Jegyzőkönyv

I./2. melléklet Klauzál utca 35. Kataszteri lap

I./3. melléklet Klauzál utca 35. Tulajdonosi lista

I./4. melléklet Klauzál utca 35. Adószám, bankszámlaszám

II./1. melléklet Péterfy Sándor utca 5. Jegyzőkönyv

II./2. melléklet Péterfy Sándor utca 5. Kataszteri lap

II./3. melléklet Péterfy Sándor utca 5. Adószám, bankszámlaszám